CELEX: 62014TN0809
Language: hr
Date: 2014-12-12 00:00:00
Title: Predmet T-809/14: Tužba podnesena 12. prosinca 2014. – Italija protiv Komisije

9.2.2015   
            
            
               HR
            
            
               Službeni list Europske unije
            
            
               C 46/59
            
         Tužba podnesena 12. prosinca 2014. – Italija protiv Komisije
   (Predmet T-809/14)
   (2015/C 046/77)
   Jezik postupka: talijanski
   
      Stranke
   
   
      Tužitelj: Talijanska Republika (zastupnici: P. Gentili, avvocato dello Stato, i G. Palmieri, agent)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi dopis od 2. listopada 2014. HR.A2 koju je poslao Glavni direktor za ljudske resurse Europske komisije Glavnom direktoru za Europsku uniju Ministarstva vanjskih poslova Talijanske republike,
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   Predmetna tužba usmjerena je protiv navedenog dopisa koja je uslijedila nakon donošenja Obavijesti o slobodnom radnom mjestu direktora Prevoditeljskog centra za tijela Europske unije (Luxembourg) (COM/2014/10356), koja je već pobijana tužbom T-636/14, kojim se izražava stajalište o postojećoj razlici između predmetne obavijesti i obrasca na internetskoj stranici na kojoj se mogu podnijeti prijave na kojem su jezici za prijavu ograničeni na francuski, engleski i njemački.
   U potpori svoje tužbe tužitelj ističe tri tužbena razloga.
   
               1.
            
            
               Prvi tužbeni razlog temelji se na povredi članka 18. i članka 24. stavka 4. UFEU-a, članka 22. Povelje Europske unije o temeljnim pravima, članaka 1. i 2. Uredbe br. 1. o određivanju jezika koji se koriste u Europskoj ekonomskoj zajednici te članka 1.d stavka 1. i stavka 6. Pravilnika o osoblju koja je počinjena tako što je u obavijesti, koja je upućivala na internetsku stranicu Komisije koja je sadržavala takav obvezujući naputak, naloženo kandidatima da podnesu životopis i motivacijsko pismo obvezno na engleskom, francuskom ili njemačkom jeziku, umjesto na bilo kojem jeziku Unije. Radi uklanjanja tih nedostataka Komisija je morala, prema mišljenju tužitelja, izmijeniti stranicu i produljiti rokove podnošenja prijava.
            
         
               2.
            
            
               Drugi tužbeni razlog temelji se na povredi načela legitimnih očekivanja i lojalne suradnje (članak 4. stavak 3. UFEU-a) koja je počinjena tako što je Komisija u postupku donošenja obavijesti više puta izjavila talijanskoj vladi da će se ukloniti navedena jezična diskriminacija te što je suprotno tome postupala prilikom izrade obavijesti i određivanja pravila funkcioniranja internetske stranice na koju upućuje obavijest za podnošenje prijave.
            
         
               3.
            
            
               Treći tužbeni razlog temelji se na nedostatku u obrazloženju, s obzirom na to da je Komisija morala donijeti odluku putem predsjednika ili nadležnog povjerenika, a ne od strane Generalnog direktora za ljudske resurse.